Sondag 21 Junie 2020 - Broosheid
​Hierdie is die laaste van ons drie weke reeks waartydens ons die werkswinkel by Merwehuis in 'n kuns galery verander het. Indien jy die vorige preke wil kyk of lees, kliek gerus op die volgende skakels:
​Gedurende die afgelope paar weke se eredienste het kuns 'n groot rol gespeel. In hierdie erediens wil ek graag ekstra tyd neem om die hele reeks se proses met jou te heel, en dan ook sommer klem plaas op die vorige skilderye of kunswerke.
Indien jy gedurende die tyd by die huis u kas opgeruim het, kan u die klere wat u nie meer soek nie na die kerkkantoor bring op Dinsdae of Donderdae tussen 09:00 en 12:00
Ons is ool dringend opsoek na 'n mikrogolf oond en kombuisware vir 'n gesin in nood.
​Woonstel te huur:
14 Kilburnstraat, Horison
Kontak: André Scheeres / 082 856 3189
​22 Junie: Inge Du Plessis 061 434 7752, Toetie Hattingh 011 768 1106, Isabel Roux 076 217 4471, Johan Smit 074 314 1413, Alex van Jaarsveld
23 Junie: Esné Holmes 082 312 5855, Ronel Koen 079 738 3615
24 Junie: Pieter Badenhorst 083 230 5166
26 Junie: Martie Steyn 083 956 7579
27 Junie: Gerrit Visser 061 987 9035
Gemeente, genade vir elkeen van U en vrede, van God ons Vader, en die Here Jesus deur die kragtige werk van Sy Heilige Gees.
Lied 202 is 'n lied wat herinner aan Jesus wat die volkome prys betaal het vir elkeen van ons se sondes. Sing dit saam waar jy is. Ons gaan vers 2 saam sing:
dít het Hy ons gemaak
​Op 7 Junie het ons saam gelees uit Psalm 57. Die kunswerk waarop die fokus geval het was die volgende houtsneewerk wat Chanelle in 2000 gemaak het. Die vraag was of hierdie vrou besig is om terug te tree in die duisternis in, of uit die duisternis uit beweeg.
​​Dis duidelik dat sy uit die duisternis beweeg na die lig. Haar oë is vasberade, sy is mooi geklee, sy is sterk. Sy is op pad.
Dawid doen dieselfde in hierdie Psalm. Op daardie stadium was hy in 'n grot, in die oënskynlike duisternis, maar tog nie. Hy kyk deur die grot se rotse tot in die hemele in. Hy aanskou God se almag. Geen grot kan sy verbeelding keer nie, en geen grot kan God se almag keer nie.
Op 7 Junie het God vir ons kom sê: Verlaat die duisternis, en kom na die lig.
​Ons het die erediens afgesluit deur te kyk na hoop, na 'n beeld van oom Phil Potgieter wat juis dit doen wat Dawid doen in hierdie Psalm. Dit kyk op na boontoe. Dit reik deur die wolke tot in die hemel.
Op 14 Junie het ons saam gelees uit Romeine 15:13-17. In hierdie hoopvolle teks sien ons hoe Paulus van die gemeente weereens vra om diep te delf in wat dit beteken om kinders van God te wees. Daar was twee belangrike momente waaraan ons aandag gegee het, wat briljant uitgebeeld was deur twee kunswerke.
​Die eerste was 'n foto van my skoonpa. In hierdie foto kan jy sien hoe die agtergrond alles swart en wit of dalk sepia toon is, maar in die voorgrond is sekere elemente in kleur. Die kleur trek dadelik die aandag, wat verklap dat hierdie 'n ou motorhawe is. Maar in hierdie foto word ons genooi om verder te kyk as die kleur na die groot dele wat maklik agterweë bly – die gebou.
As jy jou verbeelding gebruik, sal jy sien dat hierdie eintlik ook 'n kerk kon wees. Paulus verwag dieselfde van sy vriende en mede-volgelinge van Jesus. Kyk verby dit wat oënskynlike kleur is, na dit wat werklik waarde het, naamlik die liefde en geloof wat tussen die mense heers.
Ons het afgesluit deur te kyk na 'n skets van Gert van Niekerk. Dis in Indiese ink gedoen. Een van my gunsteling mediums. Hierdie skets is van 'n boom wat nie meer bestaan nie. 'Oom Gert' soos ons hom ken het dit geskets voor dit verwoes was om plek te maak vir geboue.
Net so is die oomblikke wat ons in die liggaam van Christus het vinnig verby en ons kry dit nie weer nie. Maar wanneer ons dit dokumenteer met goeie verhoudings, bly dit vir die res van ons lewe.
​Vandag gaan ons afsluit deur te saam te lees oor dit wat die Bybel vir ons leer oor broosheid. Ons sal weereens sien dat daar 'n belangrike en tog brose balans is tussen die formele en informele dele van die evangelie.
Mag God jou seën waar jy nou Sy Woord gaan aanhoor.
Here, dis ons gebed dat U nou met ons sal praat. U wat ons elkeen se brose plekke ken, en liefhet. Amen.
5 Ons verkondig nie onsself nie, maar Jesus Christus as die Here, en onsself as julle dienaars ter wille van Jesus. 6 God wat gesê het: "Laat daar lig skyn uit die duisternis," het ook in ons harte 'n lig laat skyn om ons te verlig met die kennis van die heerlikheid van God, wat van Jesus Christus uitstraal.
Die vers waarby ek eerstens wil stilstaan is vers 5. Hier skryf Paulus dat ons breekbare kleipotte is. Kyk nou na die volgende skildery.
Ons sien hier 'n toneel van kinders wat besig is om informele onderrig te ontvang onder 'n boom. Dit lyk asof die kinders besig is om hierdie onderrig êrens in Afrika is. Dis 'n plaaslike toneel. Dit lyk nie na 'n ander kontinent nie. Hierdie toneel kon selfs om die draai van ons af wees in Soweto of Kagiso.
In hierdie toneel sien ons dat die kinders almal lyk na dogters. Hulle rokkies lyk nie meer so sterk nie. Een of twee se klere lyk selfs deurskynend van al die was. Die onderwyser is dalk ook 'n vrou. Alles in hierdie toneel het beweging. Die kinders lyk asof hulle rondskuif (hoe dan nou anders gemaak as jy bo-op die grond moet sit), die onderwyser se arm beweeg. Die bome lyk asof dit heen-en-weer waai in die wind.
Die een deel wat nie beweging het nie, is die swartbord waar die kinders geleer word. Dit het baie formeel geskilderde A B C's op. Dis die deel wat uitstaan, maar dis ook die kleinste deel van die skildery. Dit gaan hier oor die balans tussen formele en informele opvoeding. Die kinders is spontaan en beweeg en geniet die lewe – en dis nodig. Hulle ontvang egter ook formele opvoeding – en dis nodig.
Albei het mekaar nodig.
Baie keer kies ons net vir die een in die kerk. Ons kies of net die formele kant in die kerk. Programme, bedienings, ens. Die ander kant is weer die spontane kant. Kom ons vat gou kospakkies vir die mense by Floroma tehuis vir bejaardes, byvoorbeeld.
Albei is nodig. Ons mag nooit net vir een kies nie. Baie keer kies ons as NG Kerk die formele kant deur ons aanhang van die gereformeerde teologie, maar los die spontaniteit van die geloof agter. Ander kere maak ons die fout om net die spontane dele van die evangelie te dryf, sonder enige goeie nasorg werk.
Albei is nodig. Albei het mekaar nodig. Albei is broos, want ons is broos.
Daarom sê Paulus vir die mense wat hierdie brief lees dat hulle moet onthou van hul broosheid. Hulle moet onthou dat hulle nie die skat is nie, maar wel die skat binne hulle het. Dis Jesus Christus.
In die volgende werk van Hennie Meyer sien ons dit pragtig geïllustreer. Dit wys verskillende teksture vir ons. Om dit vas te hou is werklik indrukwekkend, want jy voel die verskillende tipes grofheid, asook die gladde dele. Die gladde dele is die minste. Wanneer jy 'n bord stukkend gooi, voel die dele wat gebreek het anders. Die grein van die pot waar die skerwe gespat het voel anders. Dit kry outentiekheid.
Die kerk het nodig om te bely dat ons foute maak. Dis die stukkende dele. Ons het nodig om die wêreld te nooi om ons broosheid te voel. Miskien sal die wêreld dan sien dat ons 'n gesonde balans tussen formele en informele dele van die evangelie het, en miskien dan sal die wêreld weer die evangelie raaksien vir die krag wat dit nog altyd was.
Lees gerus die volgende lied se woorde:
Dis lied 284:1:
en eerder ook te gee as te verwag
Here, kom leer ons om almal rondom ons vanuit ons eie broosheid en menswees te dien. Ons wil graag vir die wêreld wys hoe mooi die skat is wat binne-in ons is, maar ons sukkel soms daarmee. Sal U ons asseblief wys hoe om dit te doen.
Ontvang dan nou die seën van die Here, en leef in Sy vrede. Die genade van die Here Jesus Christus, die liefde van God die Vader en gemeenskap van Sy Heilige Gees sal met jul elkeen wees en bly.
Sondag 14 Junie 2020 - Die toekoms
Goeie more aan almal. Mag u elkeen 'n wonderlik geseënde erediens beleef waar u dit tans lees.
Die volgende lidmate verjaar:
14 Deona Jonker 079 879 4751
15 Nic Faber 073 757 6702
Michelle vd Merwe 083 258 5257
16 Louisa vd Berg 084 900 1325
Kayden vd Struys -----------------
17 Mariana van As 082 472 1708
Tiaan vd Merwe 083 412 5614
18 Louis Jordaan 011 760 5257
Ester Liddell 082 457 6045
19 Laurence Bawden -----------------
Lourens Pretorius 071 797 0844
20 Brink Fourie 073 184 2777
​Verder het ons entrepreneurs netwerk afgeskop so paar weke gelede met die neem van foto's en inneem van informasie. Daar is ook ander wat reeds besig is om deel te word. Ons vertrou dat die webtuiste teen volgende Sondag klaar sal wees met al hul informasie vir jou om te besoek:
Kom ons sing Lied 280:1-2 saam vir die Here.
​Vader, wanneer ons dink aan die toekoms beleef ons verskillende emosies. Wanneer ons op pad is om te trou is ons opgewonde, wanneer ons sien hoe iemand sieker raak en op pad is om te sterf raak ons mismoedig. En nou in hierdie tyd wat ons met die Covid-19 virus gekonfronteer word, is dit asof tyd stilstaan.
Maar ons rekeninge staan nie stil nie. Ons verantwoordelikhede is elke dag met ons. Ons kom roep en vra dat u ons sal lei in hierdie oomblikke, sodat ons kan kyk na die toekoms.
​Skriflesing: Romeine 15:13
Ek bid dat dié God wat aan ons 'n toekomsverwagting gee, deur die geloof julle lewens met blydskap en vrede sal vul. Ja, mag julle lewens tot oorlopens toe vol verwagting word deur die kragtige werking van die Heilige Gees.
​Wanneer ek en jy gekonfronteer word met die toekoms kan ons nie anders as om sekere emosies oor dit te beleef nie. In hierdie teks kom sê die Woord vir ons duidelik dat daardie toekomsverwagting nie ons eie is nie. Dit is 'n verwagting wat gekoppel is aan Jesus Christus. Dit word deur Hom gegee. Dit behoort aan Hom. Dis juis om hierdie rede dat Jesus die Alfa en die Omega genoem word. Dit verlede is verby – Hy was daar. Jy kan dus om vergifnis vra daarvoor en dit agterlaat. Die toekoms is onbekend, maar Hy is reeds daar. Hy wag ons in.
Hy vertel dus vir hulle dat hulle net die oomblik het. Hulle kan dus nuut kyk daarna. Wanneer die oomblik belangriker raak as die toekoms of die verlede vertel Paulus dan dat dit ons vul met iets nuut. Nie met wanhoop of negatiwiteit of pessimisme nie.
Hy sê dat daardie tipe toekomsverwagting ons ware geloof gee, en dat dit ons dan vul met vrede en blydskap. Die najaag van dit wat reeds verby is of dit wat dalk op pad is bring net wanhoop. Pasop daarvoor.
Maak gebruik van elke oomblik.
Sondag 7 Junie 2020 - Uit die duisternis
​Vir die volgende drie weke se eredienste het ons my pa se voormalige werkswinkel in 'n kunsgallery verander, en daarom is hierdie eredienste meer kleurvol as jy dit kyk op Youtube.
Hier is die skakel om dit te kyk.
Indien jy die inhoud eerder wil lees is jy welkom, maar dis nie presies dieselfde as die preek soos wat ek dit aangebied het nie.
​Votum en Seëngroet:
Die Woord van die Here kom vanoggend na ons uit Maleagi 4:2:
2"Maar die Son van Geregtigheid,
met genesing in sy vlerke,
sal opkom vir julle
wat eerbied en respek
vir My het.
Julle sal uitgaan en vrolik rondspring
wat uit die kraal kom."
Ons kan weet dat God ons roep om elkeen te leef as mense wat genees is. Mense wat die kuns van dans in die reën verstaan – Mense wat respek het ook vir Hom.
Hier is 'n paar afkondigings wat belangrik is om van kennis te neem:
Welkom aan Thinus Smuts wat verkies tot die kerkraad. Sy naam was per abuis nie laas week deurgegee nie.
Die volgende lidmate verjaar hierdie week:
7. Susie Ferreira 083 731 4780
Stephanus Lantze -----------------
Jan Pieterse 076 452 5080
Lucy Swanepoel 011 763 1675
Niel van Eeden -----------------
Jacques van Schalkwyk 011 762 8614
9 Sanet Botha 084 504 3984
10 Delene du Toit ----------------
Christie Jenner 011 763 2071
Kobus Opperman 073 610 9943
11 Dean Bornman ----------------
Phillip Greyling -----------------
Janine Shields 082 554 6934
Joey Thoresson 079 122 7536
12 Anton Prinsloo 082 900 6259
Corrie vd Merwe 076 780 1737
13 Caren Smit 011 763 1675
Christo Venter 084 840 1456
Loof die Here uit die hemel,
loof Hom deur wie ons bestaan;
loof Hom eng'le, hemelwesens,
loof Hom son en prys Hom maan.
​Kom en loof Hom, kom en prys Hom,
kom en loof die Heer se Naam!
Loof die Here alle volke,
loof Hom alles wat bestaan;
loof Hom weerlig, sneeu en wolke,
loof Hom meer en oseaan.
Kom en loof Hom, kom en prys Hom,
2 Wees my genadig, o God,
wees my genadig!
In die skaduwee van u vlerke
sal ek skuil
totdat die onheil verby is.
3 Ek roep tot God
tot God wat gereed is om te help.
4 Uit die hemel antwoord Hy
en red my;
hulle wat my wil vernietig,
sal Hy verneder.
God sal sy trou
en waarheid stuur.
5 Ek is omring deur leeus,
tussen bloeddorstige mense
wat my wil verskeur.
is soos spiese en pyle,
so skerp soos swaarde.
6 O God, mag U geprys word
ver bokant die hemele,
en u heerlikheid besing word
oor die hele aarde.
7 Hulle het vir my voete
'n lokval gestel.
Ek voel terneergedruk.
Hulle het 'n gat
voor my gegrawe,
maar het self daarin geval.
8 Ek vertrou geheel en al op U.
Op U, o God,
vertrou ek onwrikbaar.
Ek wil lofliedere sing.
9 "Word vroeg wakker!" sê ek.
"Harp en lier, word wakker!"
Ek wil die dagbreek
10 Voor die volke wil ek U prys,
tussen die nasies wil ek
u lof besing.
11 Want u trou is hoër
as die hemele,
reik tot in die wolke.
12 Mag U verhewe wees
tot bo die hemele, o God,
en u heerlikheid erken word
Let op hoe wonderlik Dawid se gedagtes verder reis as sy oënskynlike slegte situasie. Dinge lyk vir hom sleg, maar tog is dit nie. Dinge lyk erg, maar hy weet God is in beheer. Wat aanleiding gee tot die skryf van hierdie Psalm is Dawid wat vervolg word deur Saul. Saul is op daardie stadium nog koning van Israel, maar God het reeds vir Dawid laat salf as die nuwe koning. Saul wil vir Dawid vermoor en daarom voer hulle 'n oorlog teen mekaar.
Dawid kruip op hierdie stadium weg in 'n grot sodat Saul hom nie moet vermoor nie.
Dis toe dat hy hierdie pragtige Psalm skryf.
Kyk na hoe hy besig is om as't ware deur die hemele te reik na dit wat bo is. Sy liggaam is in 'n grot, maar sy hart en gedagtes is nie. Sy hart en gedagtes reik verder as die duisternis van die grot na die hemele.
Omdat hy die hemele aanskou, kan hy getuig sê die daaropvolgende verse. Hy kan God se Naam prys omdat God aan Hom groot wonders gedoen het.
Ek en jy kies vandag om in die duisternis te bly, of om dit te verlaat. Ons hoef nie in die duisternis te wees nie. Ons kan kies om die duisternis te verlaat.
Kies dit vandag saam met Dawid, en saam met miljoene gelowiges regdeur die wêreld.
George Herbert het gesê: "Hy wat in hoop lewe, dans sonder musiek".
Gaan leef so hierdie week.
Dankie aan almal in die gemeente en gemeenskap wat so onbaatsigtig die Koninkryk dien met hul offergawes.